**Chemarea Primăverii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chemarea Primăverii

Din cerul cel cu zări albastre

O, Primăvară, printre astre

Scăldată-n soarele de aur -

Revin' pe plaiul ţării noastre

Cu cel mai splendid tezaur

Înveşmântată-n flori de laur,

Cu de-argint, petale caste

Ca o Regină-n falduri vaste,

Şi-n verde să-nfrumuseţezi

Tot anu-n câmpii şi-n livezi!

Revino-n dorul sfânt al vieţii

În freamătul scump tinereţii!

Când lin cobori dinspre înalt

Aducând nimbul frumuseţii,

Pe-a Ţării glie ce-n cânt salt

Privind cuprinsul parcă-i alt'

Din vechi imperiu, cel al ceţii,

Când se ivesc zorii dimineţii,

Şi soarele-n mândrul tezaur

Ne scaldă -n razele-i de aur.

O, Primăvară! ... Primăvară! ...

În farmecul ce te-nconjoară,

Înveşmântată-n dalbe flori

Să-mpodobeşti totul în ţară

Prin nestematele-ţi comori

Transpuse-n răsărit de zori

Pe-a suprafeţei obşte clară

Tot mai bogată ca s-apară,

Cu munţi şi dealuri, cu livezi

În străluciri de-amarant verzi.

Pe-aripi de dor din depărtare

S-aduci comoara migratoare,

În stoluri păsări, mii de mii,

Căci aşteptăm cu nerăbdare

Prin triluri dulci, de simfonii

Zburând spre soare ciocârlii,

'Nălţând superba lor cântare

Ca-n zi de mare sărbătoare,

La viaţa prea dulce a-nvierii

Prin zorii scumpi ai revederii.

În smarald de cristal senină

De cântec şi de soare plină,

Revin' cu salbe mii pe ramuri

Purtând coroane de sulfină -

Ghirlande ca mândre flamuri

Ducând ştirea peste neamuri,

Prin voia Domnului, deplină

Că Ţara ni-e toat-o grădină,

Un colţ de Rai, ca în poveşti

Ce admirând simţi că trăieşti.

În verde scump să-ntinereşti

Să schimbi şi să însufleţeşti

Poieni şi crânguri, şi câmpii,

În straie noi să-mpodobeşti,

Fiind semn că Primăvară, vii,

Cu dorul scump de Veşnicii

Ce-n suflete, tu să-l sădeşti

Prin dulcile-aşteptări cereşti,

Că-n " Primăvara Veşniciei "

Cânta- vom " Oda Bucuriei!"

Flavius Laurian Duverna